Βοοειδή

Τα Βοοειδή είναι μεγάλα μηρυκαστικά θηλαστικά με μυώδες σώμα και κούφια, μη διακλαδιζόμενα κέρατα, που διαθέτουν τόσο τα αρσενικά όσο και τα θηλυκά. Σε ορισμένα όμως είδη μόνο τα αρσενικά έχουν κέρατα. 

Τα Βοοειδή αποτελούν οικογένεια των αρτιοδακτύλων και περιλαμβάνουν 8 υποοικογένειες, 48 γένη και 178 είδη. Στη φύση απατώνται σε όλο τον κόσμο, εκτός από τη Νότια Αμερική, την Αυστραλία και τη Νέα Ζηλανδία (όπου έχουν εισαχθεί ορισμένα είδη). 

Πολλά είδη βόσκουν χορτάρι, ενώ άλλα τρέφονται με φύλλα δέντρων και θάμνων. Όπως στα περισσότερα οπληφόρα θηλαστικά τα βοοειδή έχουν πολύπλοκο πεπτικό σύστημα που τους επιτρέπει να διασπούν την τροφή τους. Έχουν οξυμένες αισθήσεις και συχνά ζουν σε κοπάδια, κάτι που αυξάνει την πιθανότητα να αντιληφθούν τον κίνδυνο και να αποφύγουν μια επίθεση.  

Τα περισσότερα άγρια βοοειδή ζουν 10-15 χρόνια. Κάποια είδη όμως ζουν περισσότερο (π.χ ο Αμερικανικός βίσονας ζει έως 25 χρόνια, το Γκαρ ζει έως 30 χρόνια κλπ).

 Ταξινόμηση 
 ΟΙΚΟΓΕΝΕΙΑ ΒΟΟΕΙΔΗ
 Υποοικογένεια Βοοίνες
 Υποοικογένεια Αντιλοπίνες
 Υποοικογένεια Κεφαλοφίνες
 Υποοικογένεια Ρεντουνκίνες
 Υποοικογένεια Αιπυκεροτίνες
 Υποοικογένεια Αιγώδη
 Υποοικογένεια Ιπποτραγίναι
 Υποοικογένεια Αλκελαφίνες

 Πηγές 
 τα ΖΩΑ, David Burnie, Σαββάλας 2005

Εξωτερικοί σύνδεσμοι